open-index/open-wikipedia-markdown huggingface dataset:
הפגזת אלג'יר (1816)

350px|ממוזער|טקסט=הפגזת אלג'יר|הפגזת אלג'יר
**הפגזת אלג'יר** הייתה הפגזה של נמל העיר אלג'יר, מערכי ההגנה שלו, והספינות בו, על ידי צי אנגלו-הולנדי בפיקודו של אדמירל אדוארד פליו הוויקונט אוקסמוט , ב-27 באוגוסט 1816, בניסיון של בריטניה והולנד שנועד לשים קץ למדיניות העבדות המדינה, בראשותו של עומר אגה, ה"דיי מאלג'יר".

ההפגזה הייתה חלק מקמפיין ממושך של ציים אירופיים שונים והצי האמריקני לדכא את הפיראטיות של מדינות הברברים בצפון אפריקה נגד אירופאים ולבנים. בשנת 1783, ו-1784 צי ספרדי הפגיז את העיר ללא כל השפעה על המדיניות. בשנים 1801–1804, התקיימה המלחמה הברברית הראשונה שבה ארצות הברית נלחמה מול טריפוליטניה, אלג'יריה העות'מאנית ומרוקו, בדרישה להפסיק את הפשיטות של שודדי ים ברברים על אוניות סוחר אמריקאיות ששטו בים התיכון ושבו את הנוסעים לצורך מכירתם כעבדים באימפריה העות'מאנית. המלחמה הסתיימה בחוזה שלום בו שליט טריפוליטניה התחייב להימנע מלפגוע בספינות ומלחים אמריקאים, אך חוזה זה לא כובד בהמשך. בשנת 1815 התקיימה מערכה קצרה יותר המכונה המלחמה הברברית השנייה.

המטרה הספציפית של משלחת הפגזת אלג'יר הייתה לשחרר עבדים נוצרים ולהפסיק את הנוהג של שעבוד אירופאים לעבדות באלג'יריה. הפעולה הצליחה בצורה חלקית, מכיוון שהדי מאלג'יר שחרר כ-3,000 עבדים בעקבות ההפגזה וחתם על הסכם נגד עבדות של אירופים. עם זאת, מדיניות העבדות של לבנים לא הסתיימה לחלוטין עד הכיבוש הצרפתי של אלג'יריה.
## רקע
במשך מאות שנים שודדי הים הברברים פשטו על ספינות בים התיכון ואף על חופי אירופה כדי להשיג עבדים. המלחמות הנפוליאוניות הסתיימו ב-1815, ולאחריהן הצי המלכותי הבריטי לא נזקק עוד למדינות ברבריות כמקור אספקה לגיברלטר ולצי בים התיכון. הדבר שחרר את בריטניה להפעיל לחץ פוליטי ניכר כדי לאלץ את המדינות ברברי להפסיק את הפיראטיות שלהן ואת הנוהג של שעבוד נוצרים אירופים.

בתחילת 1816, אקסמות' לקח על עצמו משימה דיפלומטית לתוניס, טריפולי ואלג'יר, בגיבוי שייטת קטנה של ספינות הקו, כדי לשכנע את ה-דייס להפסיק את נוהג ציד העבדים ולשחרר את העבדים הנוצרים. הדייס של תוניס וטריפולי הסכימו ללא כל התנגדות, אבל הדיי של אלג'יר התעקש והמשא ומתן היה סוער. אקסמות' האמין שהצליח לנהל משא ומתן על הסכם להפסקת עבדות הנוצרים וחזר לאנגליה. עם זאת, עקב פקודות מבולבלות, חיילים אלג'יריים טבחו ב-200 דייגים קורסיקאים, סיציליאנים וסרדיניים שהיו תחת הגנה בריטית מיד לאחר חתימת ההסכם. הדבר גרם לזעם בבריטניה ובאירופה, והמשא ומתן של אקסמות' נתפס ככישלון.

כתוצאה מכך, אקסמות' נצטווה לשוב לים כדי להשלים את העבודה ולהעניש את האלג'יראים. הוא אסף שייטת של חמש ספינות קו, פריגטה אחת בעלת 50 תותחים, ארבע פריגטות רגילות, וארבע ספינות הפגזה . HMS Queen Charlotte בעלת 100 תותחים הייתה ספינת הדגל שלו. אדמירל משנה דייוויד מילן היה השני בפיקוד, על סיפון HMS Impregnable שהייתה בעלת 98 תותחים.

## ראו גם
* המלחמה הברברית הראשונה
* שודדי ים ברברים
* ציר זמן של ביטול העבדות והצמיתות

## קישורים חיצוניים

קטגוריה:עבדות
קטגוריה:אלג'יריה: היסטוריה
קטגוריה:אלג'יריה: היסטוריה צבאית
קטגוריה:הצי המלכותי הבריטי: קרבות ומבצעים
קטגוריה:פעולות צבאיות נגד העבדות
קטגוריה:1816
מדליית ההתנהגות המצוינת

**מדליית ההתנהגות המצוינת** (באנגלית: **Distinguished Conduct Medal** או בראשי תיבות: **DCM**) היה עיטור בריטי שנוסד בשנת 1854 על ידי המלכה ויקטוריה עבור גבורה וניתן לחוגרים (דרגות אחרות) של הצבא הבריטי. זהו העיטור הבריטי הוותיק ביותר עבור גבורה והיה שני בדירוגו לצלב ויקטוריה.

המדליה הוענקה לחוגרים עבור "התנהלות טובה, ראויה לציון ואמיצה בשדה הקרב" והייתה מקבילה לאות השירות המצוין שהוענקה לקצינים בצבא הבריטי, לחוגרים בצי המלכותי ובחיל האוויר המקבילה הייתה מדליית הגבורה הניכרת. שלושת העיטורים הוחלפו בצלב הגבורה הניכרת בשנת 1993 הניתן לכלל הדרגות וכלל הזרועות של הכוחות המזוינים הבריטים.

מדליית ההתנהגות המצוינת נוסדה עבור חוגרים במהלך מלחמת קרים (במקביל ליסוד צלב ויקטוריה) ומאז הוענקה סך הכל למעלה מ-30,200 פעמים, כאשר רק במהלך מלחמת קרים הוענקו 826 מדליות

## תיאור העיטור
העיטור מורכב ממדליה בצורת דיסק עשויה כסף. בתקופת מלכותה של המלכה ויקטוריה, הצד הקדמי של המדליה כלל איור של שלל נשק (המסמל את הניצחון בשדה הקרב), לאחר 1903 עם עליית ג'ורג' השביעי הצד הקדמי של המדליה שונה ועוצב עם ראשו של המונרך המכהן וסביבו נכתב תוארו המלכותי. מהצד השני נכתב בארבע שורות "עבור התנהגות מצוינת בשטח" (FOR DISTINGUISHED CONDUCT IN THE FIELD). כל מדליה שהוענקה כוללת בדופן המדליה את שם המקבל, מספרו האישי, דרגתו והיחידה בה שירת.

העיטור תלוי על סרט ארגמן כהה ברוחב 32 מ"מ בעל פס כחול ים ברוחב 10 מ"מ במרכזו, זהו גם סדר הצבעים המוצגים באות העיטור (גרסה מוקטנת של העיטור הנענדת לא באירועים פורמליים). 
לעיטור ניתן להוסיף אבזם כסף המציין כפל עיטורים, כלומר הענקה כפולה ויותר של אותו העיטור.

## גרסאות

Distinguished Conduct Medal - Victoria.jpg|גרסת המלכה ויקטוריה
Distinguished Conduct Medal - Edward VII.jpg|גרסת אדוארד השביעי
Distinguished Conduct Medal - George V v2.jpg|גרסת ג'ורג' החמישי
Distinguished Conduct Medal - George VI.jpg|גרסת ג'ורג' השישי
Distinguished Conduct Medal - Elizabeth II.jpg|גרסת אליזבת השנייה


## קישורים חיצוניים

* תיאור העיטור באתר הווטרנים של ממשלת קנדה .
* אודות המדליה באתר 'Online Medals' .

## הערות שוליים

קטגוריה:הממלכה המאוחדת: עיטורים
נחל חרות

**נחל חרות** הוא נחל אכזב באזור השרון. אורכו כ־5.25 קילומטרים.

## תוואי הנחל
מוצא הנחל ממוקם בגובה של כ־50 מטרים מעל פני הים בין המועצה המקומית תל מונד מצפון למושב חרות מדרום. הנחל זורם בתחילה לדרום־מערב ולאחר מכן משנה את כיוון זרימתו לצפון־מערב . הוא חולף מתחת לכביש 4 בין מחלף הדרים לבין מחלף דרור ומצפון לבית הסוהר אופק. לאחר מכן שוב פונה הנחל לדרום־מערב. בגובה של כעשרה מטרים מעל פני הים, בתחומי מועצה אזורית חוף השרון, כ־420 מטרים מצפון לתוואי כביש 551 וכקילומטר מדרום־מזרח לקיבוץ תל יצחק, נשפך נחל חרות לנחל פולג.

חרות
קטגוריה:השרון: גאוגרפיה
קטגוריה:תל מונד
עאדל בדיר

**עאדל בדיר** (ערבית: **عادل بدير**) הוא פוליטיקאי ערבי ישראלי שכיהן כראש עיריית כפר קאסם.

בדיר, עורך דין במקצועו, נבחר ברוב של 47.2%	לראשות העירייה בשנת 2013 והחליף את ראש העיר הקודם נאדר סרסור.

במהלך כהונתו ייעלה העירייה את גביית הארנונה מ-52% בשנת 2012 ל-82% בשנת 2014, דבר שהפך את העיר לאחת הרשויות הערביות היחידות שהצליחו להגיע לאיזון תקציבי. במהלך כהונתו הוקם בעיר לראשונה גם מרכז יזמות להיי-טק. באופן תקדימי, מינה את קובי אלון למנכ"ל העירייה - לראשונה מנכ"ל יהודי לעירייה ערבית בישראל, ולאחריו מינה שני מנכ"לים יהודים נוספים - אייל קנץ ופז הירשמן.

במהלך כהונתו, בשנת 2015, נערך לראשונה ביקור של נשיא מדינת ישראל ראובן ריבלין בכפר, לרגל אירוע הזיכרון לציון 58 שנים לטבח כפר קאסם.

ב-2018 נבחר לקדנציה שנייה בראשות העיר לאחר שהשיג רוב של 54.74% (7,570 קולות) מול המועמד אשרף עיסא.

במהלך התפרצות מגפת הקורונה בישראל ועל רקע נתוני התחולאה בעיר שהוגדרה כ'אדומה', פעל בשיתוף עם פרויקטור הקורונה רוני גמזו לכתיבת ויישום תוכנית להורדת מספר הנדבקים בעיר.

לאחר פיגוע הדריסה של שלושה שוטרי מג"ב בעיר בדצמבר 2022 השתתף בדיר בהלווית המחבל - אולם בדבריו לתקשורת הדגיש כי עשה כן כחלק ממאמציו לשמור על הסדר הציבורי ולמנוע התפרעויות, בתיאום עם המשטרה ו"לא מתוך הזדהות עם המעשה".

בשנת 2024 לא התמודד בבחירות, ובמקומו נבחר לתפקיד הייתם טאהא.

## קישורים חיצוניים

* 

## הערות שוליים

קטגוריה:ראשי עיריית כפר קאסם
קטגוריה:עורכי דין ערבים ישראלים
קטגוריה:ערבים בראשות רשויות מקומיות בישראל
קטגוריה:ישראלים שנולדו במאה ה-20
נחל טייסים

**נחל טייסים** הוא נחל אכזב בהרי יהודה אורכו כ־2.8 קילומטרים.

## תוואי הנחל
מוצא הנחל ממוקם בגובה של כ־720 מטרים מעל פני הים בסמיכות לכביש 395, בין הר איתנים להר הטייסים. הנחל זורם לכיוון צפון־מערב בין המושבים גבעת יערים ורמת רזיאל. לאחר מכן הוא נכנס ליער הקדושים. בגובה של כ־450 מטרים מעל פני הים, כ־900 מטרים דרומית למושב שורש, נשפך נחל טייסים לנחל כסלון.

טייסים
קטגוריה:הרי ירושלים
קטגוריה:יער הקדושים
קילרוי היה כאן

ממוזער|תחריט של המם על אנדרטת מלחמת העולם השנייה בוושינגטון
**קילרוי היה כאן** (באנגלית: **Kilroy was here**) הוא מם שהפך פופולרי במהלך מלחמת העולם השנייה, בדרך כלל ככתובות גרפיטי. מקורו שנוי במחלוקת, אך הביטוי והשרבוט הייחודי שנלווה לו נקשרו עם דמות החיילים האמריקנים בשנות ה-40: גבר קירח (או בעל שערות בודדות) עם אף בולט, המציץ מעל קיר, כשאצבעותיו לופתות את הקיר.

## מקורות משוערים
ממוזער|חיילים מציירים את דמותו של צ'אד על המדים של חבר עם הכיתוב 'What, no women' (מה, אין נשים?)
[ממוזער|חייל ישראלי במלחמת העצמאות לצד דמותו של צ'אד עם הכיתוב 'Wot, no Arabs?' ('מה, אין [ערבים?')]]
העדות הראשונה באשר לשימוש במשפט 'קילרוי היה כאן' נמצאה בסרטון של ערוץ ההיסטוריה האמריקני על הבסיס הצבאי פורט נוקס בקנטקי, בו נראית כתובת המתוארכת ל-13 במאי 1937 (ללא הקריקטורה). המשפט צויר על ידי חיילים אמריקנים במקומות השונים בהם שהו במהלך מלחמת העולם השנייה עד שנות ה-50, פעמים רבות בליווי הקריקטורה של הדמות הקירחת המציצה מעבר לחומה.

ייתכן כי האיור המזוהה עם המשפט, מקורו בקריקטורה בריטית של דמות עם אף גדול המציצה מעבר לחומה, אשר כונתה צ'אד, ושהייתה פופולרית בכתובות גרפיטי בבריטניה בליווי המשפט "Wot, no ____?" (בתרגום: "מה, אין ____?" באנגלית משובשת), כמעין תלונה על חוסר בציוד או באספקה. הדמות הופיעה כקירחת ולעיתים עם שערה בודדת שעוצבה בצורת סימן שאלה. ככל הנראה, הדמות נוצרה על ידי הקריקטוריסט ג'ורג' צ'טרטון (George Chatterton) ב-1938.

יש המעריכים כי למם האמריקאי קדם מם דומה אוסטרלי, ובו נכתב 'פו היה כאן' (באנגלית: Foo was here).

## תפוצה
ממוזער|הסרט על הניסוי האטומי באטול ביקיני ובו סצנת הפתיחה עם המשפט.
על פי מודעה במגזין Life מ-1948, חיילים אמריקאים נהגו להעיד ש'לא משנה על איזה חוף הסתערו, תמיד מצאו שם כתובות שקילרוי היה שם'.

המשפט והאיור שהופיעו על קירות ועל ציוד צבאי של חיילי ארצות הברית במלחמת העולם השנייה הובילו, על פי אחת הטענות, לכך שהיטלר האמין כי "קילרוי" היה שם קוד של מרגל. החוקר צ'ארלס פנטי טען בספרו כי סטלין מצא כתובת 'קילרוי היה כאן' בשירותי ה-VIP בוועידת פוטסדאם ב-1945.

סצנת הפתיחה של סרט הניסוי בפצצת האטום באטול ביקיני משנת 1946 נפתחת ביד הרושמת על גבי קיר בספינה את המשפט "קילרוי היה כאן".

במחזה "קמינו ריאל" של טנסי ויליאמס מ-1953 נראה קילרוי משרבט את המשפט 'קילרוי כאן' ("Kilroy is here") על קיר, ולפני עזיבתו הסופית הוא משנה את הכיתוב ל'היה'. קילרוי מתפקד בהצגה כדמות עממית העשויה לייצג כל אדם.

בספרו של סופר המדע הבדיוני אייזק אסימוב 'ההודעה', משנת 1955, מיוחסת הכתובת לדמותו של נוסע בזמן בשם ג'ורג' קילרוי.

ללהקת סטיקס יש אלבום משנת 1983 בשם 'קילרוי היה כאן'.

ב-1997 השיקה ניו זילנד בול דואר ובו מופיע הכיתוב 'קילרוי היה כאן'.

## ראו גם
* ברוך ג'מילי

## קישורים חיצוניים

*
* משה קרון, קילרוי היה שם והגיע לאחרונה לכאן, בבלוג שלו, 23 ביוני 2012
* 

## הערות שוליים

קטגוריה:גרפיטי
קטגוריה:מלחמת העולם השנייה בתרבות
קטגוריה:אמריקאים במלחמת העולם השנייה
צוחקת ובוכה

"**צוחקת ובוכה**" הוא שיר של הזמר-יוצר הישראלי עדן חסון. השיר נכתב, הולחן והופק על ידי סתיו בגר ויצא לאור כסינגל ב-30 בינואר 2024. נכון לנובמבר 2025, לשיר יש למעלה מ-14 מיליון צפיות ביוטיוב.

## רקע
השיר נכתב, הולחן והופק על ידי סתיו בגר. ב-29 בינואר 2024 חשף הזמר-יוצר הישראלי עדן חסון את עטיפת הסינגל, ב-30 בינואר הוציא את הסינגל לאור וכתב:

## מיקומי שיא

## הערות שוליים

קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי סתיו בגר
קטגוריה:שירים שהולחנו על ידי סתיו בגר
קטגוריה:שירים שהופקו על ידי סתיו בגר
קטגוריה:שירים על בכי
קטגוריה:שירים על צחוק
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת שרית הפקות
נבחרת פוארטו ריקו בכדורסל נשים

**נבחרת פוארטו ריקו בכדורסל נשים** (בספרדית: **Selección femenina de Baloncesto de Puerto Rico**) היא נבחרת כדורסל הנשים של פוארטו ריקו המנוהלת על ידי פדרציית הכדורסל של פוארטו ריקו . 

## מאזן טורנירים
### המשחקים האולימפיים

### גביע העולם

### אליפות אמריקה
*1993 - מקום 6
*1995 - מקום 3
*1997 - מקום 7
*1999 - מקום 7
*2005 - מקום 5
*2009 - מקום 5
*2011 - מקום 5
*2013 - מקום 4
*2015 - מקום 6
*2017 - מקום 3
*2019 - מקום 4
*2021 - מקום 2
*2023 - מקום 4

### המשחקים הפאן-אמריקאיים

### משחקי אמריקה המרכזית והקריביים

## קישורים חיצוניים

* 
* פרופיל, באתר פיב"א

## הערות שוליים

פוארטו ריקו
קטגוריה:פוארטו ריקו: כדורסל
סטרוגנינה

ממוזער|300x300 פיקסלים| סטרוגנינה מוכנה על שולחן
[ממוזער| פורסים את הסטרוגנינה עם [סכין יאקוטית]]
**סטרוגַנינה** (ברוסית: **строганина**, מילולית "שבבים") הוא מאכל של הצפון רוסים והילידים של צפון סיביר הארקטית.

## מאפיינים

המאכל מורכב מדגים קפואים לא מבושלים (נאים) פרוסים דק לאורך. סביב ימת באיקל, המנה מכונה raskolotka. הסטרוגנינה המסורתית עשויה מדג לבן מים מתוקים  סלמוניים המצויים במימי הקוטב הסיבירי כגון נלמה, מוקסון, צ'יר ואומול. לעיתים רחוקות, הוא עשוי מחדקן. מנה זו פופולרית בקרב תושבי סיביר הילידים, והיא נוכחת במטבח היאקוטי, במטבח האסקימואי, במטבח אנשי הקומי ובמטבח היאמאי. לעיתים קרובות המאכל משולב עם וודקה.

## מרכיבים והכנה
דגים קפואים משמשים להכנת סטרוגנינה. הדג לסטרוגנינה נתפס בדרך כלל בדיג בקרח בסוף הסתיו ומוקפא מיד טרי על מנת למנוע היווצרות גבישי קרח בבשר. ניתן לטבול דגים קפואים במי קרח קרוב לטמפרטורת ההקפאה על מנת למנוע התייבשות הדג ולשמר טוב יותר את בשר הדג במצב קפוא. הדג בדרך כלל קפוא ישר (בצורתו הטבעית), מבלי לכופף את גופו.

לפני הכנת הסטרוגנינה חותכים רצועות עור מהגב והבטן מהזנב לכיוון הראש. חתכים אנכיים נעשים בבשר. את הדג מניחים עם הראש כלפי מטה על משטח קשה ומחזיקים אותו היטב. פרוסות דקות של פילה דג נחתכות לאורך הגוף בעזרת סכין חדה. הגאומטריה של הסכין היאקוטית מתאימה ביותר לחיתוך פרוסות ארוכות שיוצרים תלתלי סרט. על מנת לשמור על הפרוסות קפואות זמן רב ככל האפשר, הסטרוגנינה מוגשת מיד על צלחות קפואות שאינן מתכתיות או בקערות קרות כקרח עם אבקת מלח ופלפל שחור. בדרך כלל אוכלים אותו בידיים כשהוא עדיין קפוא.

סטרוגנינה, כמו קוויאר, נצרך לעיתים קרובות עם וודקה.

## וריאציות
וריאציה של המנה היא molochnaya stroganina, אשר מוכנה באמצעות סטרוגנינה וחלב טרי קפוא.

השם חל גם על סטרוגנינה מבשר איילים.

## בתרבות נפוצה
מסעדת "סטרוגנינה בר" במוסקבה, רוסיה, מתמחה בסטרוגנינה. בעיר יאקוטסק מתקיימים פסטיבלים החוגגים את המעדן המקומי.

## ראו גם
* סשימי

## קישורים חיצוניים

## הערות שוליים

קטגוריה:המטבח האינואיטי
קטגוריה:מאכלי ים
קטגוריה:המטבח הרוסי
אנקאפרי

ממוזער|מראה פנורמי של אנקאפרי מרכבל הכיסאות.
**אנקאפרי** (באיטלקית: **Anacapri**) היא עיירה באי קפרי, ממערב לעיירה קפרי.
משמעות השם אנאקפרי, בשפת המקום הקדומה, היא "למעלה מקפרי". ואכן, אנקאפרי נמצאת כ-150 מטרים גבוה מקפרי, וכדי להגיע מקפרי לאנקאפרי צריך לעלות ב-784 מדרגות חצובות בסלע, חלק מהמדרגות הפיניקיות, או לנסוע בכבש צר מאד ומתפתל.
## גאוגרפיה
מספר התושבים באנקאפרי, בתחילת ינואר 2023, היה 6,835. האתר המפורסם ביותר במקום היה וילה סן מיקלה, מעונו של הסופר אקסל מונתה, מחבר הספר "מגילת סן מיקלה". המלחין הצרפתי קלוד דביסי היה מבקר קבוע באנקאפרי, ואף חיבר יצירה בשם Les collines d'Anacapri ("גבעות אנקאפרי").
ממוזער|306x306 פיקסלים|רכבל כיסאות מאנקאפרי למונטה סולארו. מראה נופי, במיוחד בכוון למטה.
באזור אנקאפרי נמצא אתר תיירותי פופולרי מאוד, המערה הכחולה. העיירה מתגאה ביצירת לימונצ'לו משובח. יש רכבל כיסאות פתוחים המחבר את העיירה לראש הר מונטה סולארו, אך תפעולו תלוי במזג האוויר.,

## קישורים חיצוניים

* 

## הערות שוליים

קטגוריה:קמפניה: ערים
קטגוריה:קאפרי
וינגרט (סלט)

סלט **וינגרט** (ברוסית: **винегрет**) הוא סלט מהמטבח הרוסי הפופולרי גם במדינות פוסט-סובייטיות אחרות.

## מאפיינים

סוג מזון זה כולל ירקות מבושלים חתוכים לקוביות (סלק אדום, תפוחי אדמה, גזר), בצל קצוץ, כמו גם כרוב כבוש ו/או מלפפונים חמוצים. לפעמים מוסיפים גם מרכיבים אחרים, כגון אפונה ירוקה או שעועית. השם מגיע מהרוטב וינגרט, המשמש כרוטב גם במנה זו. עם זאת, למרות השם, החומץ מושמט לעיתים קרובות בבישול המודרני, ומשתמשים רק בשמן חמניות או בשמן צמחי אחר. יש טבחים שמוסיפים את מי המלח מהמלפפונים הכבושים או מהכרוב הכבוש.

## היסטוריה
יחד עם סלט אוליבייה והרינג שובה, הוינגרט מוגש כזקוסקי על שולחנות חגיגות בקהילות הרוסופיניות. על אף הפופולריות הנרחבת של המנה ברוסיה ובאוקראינה, מתכוני הסלט המעורב הבסיסי אומצו ממטבחי מערב אירופה כבר במאה ה-19 במקור, המונח וינגרט סימן כל תערובת של ירקות מבושלים חתוכים לקוביות עם חומץ. בהמשך המשמעות השתנתה לכל סלט מעורב עם סלק. ספרי בישול רוסיים ואוקראינים מודרניים עדיין מזכירים את האפשרות להוסיף פטריות, בשר או דגים, אבל זה נהוג רק לעיתים רחוקות.

סלטים דומים על בסיס סלק מוכנים ברחבי צפון אירופה. דוגמאות הן סלט הרינג וסלט סלק במטבחים של צפון גרמניה וסקנדינביה (ראה גם בגרמנית: Heringssalat, בשוודית: Rödbetssallad), וכן רוסולי במטבח הפיני, כשהשם של האחרון נובע מרסול (рассол), המילה הרוסית למלח.
קובץ:Vinigret.jpg|טקסט=Vinegret with beans|וינגרט עם שעועית
קובץ:Vinaigrette_salad.jpg|טקסט=Vinegret with green peas|וינגרט עם אפונה ירוקה


## ראו גם
* רשימת מנות רוסיות

## קישורים חיצוניים

* Media related to Vinegret at Wikimedia Commons
* Vinaigrette Recipe, Russian Recipes
* Vinaigrette Recipe with Sauerkraut and Beans
* Vinaigrette Recipe, Natasha's Kitchen
* Vinegret - Russian Beet and Sauerkraut salad

## הערות שוליים

קטגוריה:המטבח הסובייטי
קטגוריה:המטבח האוקראיני
קטגוריה:המטבח הרוסי
קטגוריה:סלטים
כריסטופר מהוני

**כריסטופר מהוני** (באנגלית: **Christopher J. Mahoney**) (נולד ב-1964) הוא קצין בדרגת גנרל המשרת כסגן יושב ראש המטות המשולבים.

## ביוגרפיה
מהוני גדל בווימות' שבמסצ'וסטס. ב-1987 סיים תואר ראשון בכלכלה ממכללת הצלב הקדוש והתגייס לחיל הנחתים. לאחר שסיים קורס קציני חי"ר ב-1988, הוא עבר קורס טיס, הוכשר כטייס A-6 אינטרודר והוצב בטייסת VMA-224. בהמשך שירותו עבר הסבה לטיסה על מטוסי F-18 ושירת במגוון טייסות חיל הנחתים בגזרת האוקיינוס השקט, איטליה ועיראק. פיקד על טייסת VMFA(AW)-242 ועל להק הנחתים ה-12.

בתפקידי הקצונה הבכירה שימש סגן מפקד כוחות הנחתים בגזרת האוקיינוס השקט, ראש אגף אסטרטגיה ותכנון במטה חיל הנחתים, סגן מפקד פיקוד כוחות ארצות הברית ביפן, מפקד כנף הנחתים השלישית (2020–2021) וראש אגף תוכניות ומשאבים של חיל הנחתים.

בנובמבר 2023 הועלה לדרגת גנרל ומונה לסגן מפקד חיל הנחתים ושימש גם כמפקד החיל בפועל עד אפריל 2024 מאחר שאריק סמית' התאושש מהתקף לב. באוקטובר 2025 מונה לסגן יושב ראש המטות המשולבים.

מהוני בוגר בית הספר לטיסה קרבית ובעל מעל 5,000 שעות טיסה במטוסי A-6, F-5, F-18 ו-F-35. כמו כן הוא בוגר המכללה לפיקוד ומטה של אוסטרליה ובעל תואר שני מאוניברסיטת קנברה (2001) ומכללת המלחמה של חיל האוויר (2007).

## קישורים חיצוניים

*ביוגרפיה באתר חיל הנחתים

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית האוויר
קטגוריה:טייסי חיל הנחתים של ארצות הברית
קטגוריה:מפקדי כנפות בחיל הנחתים
קטגוריה:בוגרי מכללת הצלב הקדוש
קטגוריה:סגני יושב ראש המטות המשולבים
אליה זמור

**אליה זמור** (נולד ב-1983) הוא אתלט הרים ישראלי, העוסק באלפיניזם, טיפוס, רחיפה וריצת שטח.

## קורות חייו
ממוזער
אליה זמור נולד בנתניה וסיים תואר ראשון בכלכלה בגיל 16.
לאחר מעילת כרטיסי אשראי וזיוף דרכונים ברח לאירופה בגיל 19, שם חי שנים רבות בזהות בדויה.
סיים תואר שני במימון בציריך.
למד נגינה על קונטרבס בארוקי במילאנו.
בוגר כלא רימונים (2016-2018).
מדריך משנה למצנחי רחיפה הסמכה בריטית BHPA Aspirant Instructor.
אתלט של FATMAP.com למצנחי רחיפה. חבר חילוץ והצלה בהתאחדות מצנחי רחיפה בהודו BPA.
כיום מטפס הרים וטייס מצנחי רחיפה המתגורר בעיירה שאמוני שבאלפים הצרפתיים.

## הישגים בולטים
* שבירת שיא ישראל בטיסת מצנח רחיפה למרחק של 228 ק"מ והטיסה הראשונה בישראל מעל 200 ק"מ (2023).
* פרויקט טיפוס ורחיפה על טרילוגיית ההרים גראנד ג'ורס, מטרהורן ואייגר. לראשונה בהיסטוריה, 3 הפסגות חוברו עם מצנח רחיפה (2023).
* חציית כ-350 ק"מ מרכס הפרינאים בעזרת רחיפה והליכה (2022).
* חציית כ-350 ק"מ מההימלאיה ההודית מצ'מבה למנאלי בעזרת רחיפה והליכה (2021).
* שבירת שיא מרחק רחיפה של 190 ק"מ מפסגת המון בלאן (2024).
* השלמת Haute Route חורף - מסלול סקי טורינג משאמוני לצרמט (2018).
* טיפוס על אגיל וורט מפנה צפוני מסלול קוטורייה (Couturier) (2019).
* טיפוס על סלביט-שיאן מסלול רכס מערבי (2015).
* ניסיון לחצות את ההימלאיה ההודית מביר ללה באמצעות מצנח רחיפה (2022).

## כתיבה
כתב 3 מדריכי מסלולים:
*מסלולי הייק אנד פליי סביב לרכס המונבלאן Hike and Fly Tours Around the Mont Blanc
*מסלולי הייק אנד פליי בישראל Hike and Fly Routes in Israel
* מסלולי ריצת שטח במדבר הישראלי Selected Desert Running in Israel
* כתבות במגזין OUTPANEL.co.il

## קישורים חיצוניים

* 
* רישום שיא הרחיפה הישראלי באתר הבינלאומי לרישום טיסות רחיפה
* 
* פודקאסט מטיילים בקלילות עם אריה פישלר על מסעות עם מצנח רחיפה
* ספורטאי ההרים שמסתער על הטור דה פראנס של הרחיפה
* Cloudbase Mayhem Podcast host
* רישום שיא הרחיפה מפסגת המון בלאן באתר הבינלאומי לרישום טיסות רחיפה

## הערות שוליים

2024 02
קטגוריה:אתלטים ישראלים
קטגוריה:ישראלים שנולדו ב-1983
דרדע'יא

**דֶרְדְעַ֫'יַּא** (בערבית: **دردغيا**) הוא כפר לבנוני נוצרי קטן בנפת צור שבמחוז דרום לבנון. הכפר נמצא בשכנות וממערב לארזון ובמרחק של כ-20 ק"מ מזרחית לעיר צור, בגובה של כ-380 מ' מעל פני הים.

## אטימולוגיה
יש כמה סברות באשר למשמעות חלקו הראשון של השם - דר: במשמעות "עיגול" (כגון: אסם), או "בית" (**دإر**), או דר כשיבוש של "מנזר" (**دير**). החלק השני, דע'יא, יכול להיות במשמעות של "טהור", "נקי" וכן "שמחה".

## היסטוריה
על פי תושבי הכפר, מדובר בכפר נוצרי עתיק יומין, אך אין מידע קונקרטי וסימוכין באשר לתקופה או לנסיבות הקמת הכפר.

בתקופת הצלבנים, עברה ביישוב דרך סלולה למרכבות, שקישרה בין צור לבניאס ושרידים ממנה נותרו עד היום.

בפברואר 2004 החליט משרד הפנים הלבנוני להעניק לכפר מעמד של כפר עצמאי.

במלחמת לבנון השנייה נהרס חלק גדול מהבתים העתיקים של הכפר. אחת המשפחות העשירות בכפר, משפחת סמעאן, מימנה את הבנייה מחדש והשיפוץ, כנגד התחייבות בעלי הבתים שלא למכור אותם לזרים.

## אוכלוסייה
ב-1987 חיו בכפר כ-950 איש. בשנת 2014 היו בכפר 915 בוגרים, בעלי זכות בחירה לפרלמנט הלבנוני.

רוב האוכלוסייה נוצרית, ומיעוטם של התושבים - שיעים.

## אדמה וחקלאות
שטח הכפר הוא כ-3,750 דונם והגידולים העיקריים הם זיתים, טבק ודגנים.

## קישורים חיצוניים

## הערות שוליים

קטגוריה:מחוז דרום לבנון: יישובים
Las Mujeres Ya No Lloran

***Las Mujeres Ya No Lloran*** (בעברית: "**נשים לא בוכות יותר**") הוא אלבום האולפן השנים-עשר של הזמרת-יוצרת הקולומביאנית שאקירה. האלבום יצא לאור ב-22 במרץ 2024, על ידי חברת התקליטים סוני מיוזיק לטין.

## הערכה ביקורתית
האלבום היה לאלבום הנשי החמישי המושמע ביותר בשנת 2024 ברשת הזרמת המדיה ספוטיפיי.

### רשימות סוף שנה

## פרסים ומועמדויות

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי 2024
קטגוריה:אלבומי שאקירה
קטגוריה:אלבומים בספרדית
קטגוריה:אלבומים שהופקו על ידי טייני
קטגוריה:אלבומי אלקטרופופ
קטגוריה:אלבומי חברת סוני מיוזיק לטין
עורסאן יאסין

**עורסאן יאסין** (בערבית: **عرسان ياسين**) (נולד ב-1 במאי 1955) הוא פוליטיקאי ערבי-ישראלי שכיהן כראש עיריית שפרעם.

## כראש עיריית שפרעם
יאסין נבחר לראשונה לראשות עיריית שפרעם בבחירות בנובמבר 1998 כשהוא זוכה ב־40.66% מהקולות. בית המשפט המחוזי בחיפה ביטל בדצמבר 1998 את תוצאות הבחירות, ובעקבות כך נערכו בחירות חוזרות בפברואר 1999, בהן זכה יאסין ב־64% מהקולות. כיהן כראש המועצה המקומית בשפרעם בשנים 1998-2008.

במרץ 2008 המליצה משטרת ישראל להעמיד אותו לדין בחשד להענקת שוחד בחירות למועמד נגדי בבחירות למועצת שפרעם ב־2003 על מנת שיסיר את מועמדותו.

בבחירות למועצת שפרעם בנובמבר 2008 הובס יאסין.

נבחר פעם נוספת לתפקיד בחירות ב-2018 כשהתמודד מול נאהד ח'אזם שכיהן בתפקיד בשנים 2008–2013, מול ראש העירייה המכהן אמין ענבתאוי ומול מועמד נוסף (יחיא ספורי). יאסין זכה ב-44.37% מהקולות.
לאחר בחירות 2013 תבע את ראש העיר הנבחר אמין ענבתאוי בתביעת לשון הרע בגין עלונים בהם האשים אותו במעשי שחיתות. שלוש שנים אחר כך ניצח בתביעה ובית הדין הטיל על ענבתאוי פיצויים על סך 30 אלף שקלים.

יאסין התמודד לאורך השנים ברשימה עצמאית, אך נחשב למזוהה עם מפלגת הליכוד. הוא הביע תמיכה בהתנדבות ערבים ישראלים לשירות לאומי.

ביולי 2020 נורו יריות לעבר ביתו.

ב-2022 התבטא בנוגע לשיפוץ מתחמי קברי צדיקים בעיר ואמר כי הוא מזמין גם יהודים לבוא לגור בשפרעם.

בשנת 2023 לאחר רצח אב ובנו ביישוב, התראיין לתקשורת כשברקע נשמעו יריות. על אף שקרא למדינה לטפל באלימות בחברה הערבית, התייחס בביטול ליריות שנשמעו וטען כי מדובר בירי של חיילים על רקע חג הקורבן: "הם יורים וחוגגים. מה יש? הלוואי והימים שלנו ככה יהיו", אמר. עם זאת, הביע נכונות לאפשר את כניסת שב"כ לכפרים הערביים במטרה לפעול כנגד הפשע המאורגן והאלימות בחברה הערבית.

בבחירות 2024 הובס יאסין כאשר קיבל 11% מהקולות, רביעי מבין חמישה מועמדים, והוחלף על ידי נאהד ח'אזם בתפקיד.

## קישורים חיצוניים

## הערות שוליים

קטגוריה:ערבים ישראלים
קטגוריה:ראשי עיריות בישראל
קטגוריה:שפרעם: אישים
קטגוריה:ערבים בראשות רשויות מקומיות בישראל
קטגוריה:ישראלים שנולדו ב-1955
אולאדי

**אולאדי** (ברוסית: **оладьи**; בצורת הקטנה: **оладушки** ,**оладья**; באוקראינית: **оладки**) הן חביתיות או פריטר קטנות עבות הנפוצות במטבח הרוסי ובמטבח האוקראיני. 

## מאפיינים

הבלילה לאולאדי עשויה מקמח חיטה או (כיום לעיתים רחוקות יותר) מקמח כוסמת, ביצים, חלב, מלח וסוכר עם שמרים או סודה לשתייה. הבלילה עשויה להכיל גם קפיר, חלב מוחמץ או יוגורט. אולאדי עשוי לכלול גם תוספות שונות, כגון תפוח או צימוקים .

אולאדי מוגשים בדרך כלל עם סמטנה (שמנת חמוצה), וכן עם תוספות מתוקות כגון ריבה, פובידל, דבש וכו' ניתן להגיש גרסאות מלוחות עם קוויאר, בדומה לבליני .

בדרך כלל, המונח אולאדקי במטבחים המזרחיים הסלאביים עשוי לציין גם לביבות העשויות עם מרכיבים אחרים, למשל לביבות תפוחי אדמה (картофельные оладьи), פנקייק שעועית (оладьи), לביבות אורז (рисовые оладьи), לביבות דלעת (кабачковые оладьи) וכו'. סירניקי (לביבות מטבורוג) עשויה גם להיחשב כסוג של אולאדי.

## אטימולוגיה
המילה הסלאבית המזרחית העתיקה oladya כשם עצם, מקורה באה לידי ביטוי לראשונה בשנת 1470. כמאכל, הוא מוזכר לראשונה בדומוסטרוי , הספר הרוסי מהמאה ה-16 של חוקי הבית, הוראות ועצות. המילה נובעת מיוונית עתיקה ἐλάδιον, הקטנה של ἔλαιον, "שמן זית", "חומר שמן".

המילה "לטקה" המציין לביבות תפוחי אדמה במטבח היהודי נגזרת מהמילה אולאדקה.

ממוזער|250x250 פיקסלים| אולאדי מוגש עם קוויאר וסמטנה

## לקריאה נוספת

*  []
* 
* 
* 
*  A Gift to Young Housewives, English translation (shortened): 
* 
* 

## קישורים חיצוניים

## הערות שוליים

קטגוריה:המטבח הסובייטי
קטגוריה:המטבח האוקראיני
קטגוריה:המטבח הרוסי
קטגוריה:המטבח הבלארוסי
קטגוריה:חביתיות
פיטמאסטר

**פיטמאסטר** היא רשת מסעדות בשרים כשרה וישראלית הפועלת בפתח תקווה, אלונים, באר שבע, וירושלים. מסעדות פיטמאסטר מגישות "מופע קרניבורי" במהלכו השף (ה"פיטמאסטר") מכין את המנות במקום, בשיתוף עם קהל ובליווי הסברים.

## שם הרשת
מקור השם הוא באנגלית: **Pit** - בור, תא, או מקום מוקף באדמה או אבנים המשמש לבישול בשר על אש גלויה, **Master**: מומחה, אמן, או בעל שליטה בתחום מסוים. לכן, "פיטמאסטר" מתייחס למומחה בבישול בשר על אש גלויה, בדרך כלל בעזרת מעשנה. הפיטמאסטר אחראי על שליטה בטמפרטורה, בחירת סוג העץ, הכנת הבשר ותהליך העישון.

השם "פיטמאסטר" הפך פופולרי בשנים האחרונות בעקבות עלייה בפופולריות של בשר מעושן.

## היסטוריה
הרעיון למסעדה עלה בזמן מפגשים של החבורה המייסדת במהלכם הכינו יחד בשר ושיתפו ביניהם את דרכיהם לבשל ולעשן בשרים. לאחר הקמת קבוצת פייסבוק והגעתה למעל 50 אלף חברים, שם חלקו מתכונים, ייעצו בידע ושיתפו מתכונים על נתחי בשר מיוחדים, החליטו על הקמת המסעדה.

הסניף הראשון הוקם בפתח תקווה בשנת 2019, בשנת 2022 נפתח סניף נוסף בחוצות אלונים ובשנת 2023 סניף חדש וכשר למהדרין נפתח בירושלים. במאי 2024 נפתח סניף רביעי בבאר שבע

## הנצחת חללי הנובה
ממוזער|פינת זיכרון לבן שמעוני וגאיה חליפה במסעדת פיטמאסטר
לאחר ששניים מעובדי המסעדה, בן שמעוני וגאיה חליפה, נהרגו בטבח בפסטיבל המוזיקה ברעים, הנהיגו במסעדה שכל "משתה" בפיטמאסטר מתחיל ברגע לזכרם ובהרמת כוסית. כמו כן, הוקמה פינת זיכרון לזכרם בכל אחד מסניפי המסעדה.

## גלריה

פיטמסטר3.jpg
פיטמסטר5.jpg
פיטמסטר6.jpg
פיטמסטר4.jpg


## קישורים חיצוניים

## הערות שוליים

קטגוריה:ירושלים: בתי קפה ומסעדות
קטגוריה:פתח תקווה: תרבות
מיקולאי קשישטוף רדזיוויל

**מִיקוֹלַי קְשִישְטוֹף רַדְזִיוִיל** (בפולנית: **Mikołaj Krzysztof Radziwiłł**, בליטאית: **Mikalojus Kristupas Radvila**; ) המכונה **היתום** (בפולנית: "Sierotka", בליטאית: "Našlaitėlis"), היה אציל פולני-ליטאי בעל האחוזה של ניאסוויז' מ-1586,  של ליטא מ-1569, מרשל גדול של ליטא מ-1579,  של טרקאי מ-1586, וויבוד של טרקאי מ-1590, וויבוד של וילנה מ-1604 ו של שיאוליאי. לאחר  ב-1515 כל בני משפחת רדזיוויל הוכתרו כנסיכים קיסריים ומיקולאי היה במעמד של  (Reichsfürst - רייכספירסט ("נסיך קיסרי").

## קורות חיים
הוא זכה לכינוי "היתום", בינקותו, על ידי זיגמונט השני אוגוסט, מלך פולין (בזמן שהוריו עדיין היו בחיים).

הוא התחתן עם חלסקה אופמיה וישניווייצקה ב-24 בנובמבר 1584, קלוויניסטית שבהשפעתו המירה את דתה לקתוליות.

הוא השתתף במלחמת ליבוניה נגד רוסיה הצארית. בשנת 1573 היה חבר בשליחות דיפלומטית בצרפת עבור מלך פולין לעתיד, אנרי השלישי, מלך צרפת.

בניגוד לרבים מבני משפחת רדזיוויל הוא ניסה להתרחק מהפוליטיקה, במיוחד מהפוליטיקה השושלתית של כמה מבני רדזיוויל אחרים כמו יאנוש רדזיוויל; הוא גם תמך בכוחות הנאמנים למלך ולחבר העמים הפולני-ליטאי במהלך , קונפדרציה של אצילים פולנים שאיימה על המלך. הוא ניסה לשכנע את חברי הקונפדרציה להיכנע ללא שפיכות דמים מיותרת.

כמו שאר בני משפחת רדזיוויל, הוא לא יכול היה להימלט מהשאיפות הפוליטיות של משפחתו, וכאשר היה צריך, הוא תמך בהן. הוא פעל בהצלחה לחנינה מלכותית לבן דודו יאנוש, ממארגני ה (מרד אצילים) של הקונפדרציה. עם זאת, הוא גם סירב לתמוך ב, שהסכסוך שלו עם משפחה חזקה אחרת איים לדרדר את הדוכסות הגדולה למלחמת אזרחים.

מיקולאי התפרסם בזכות תיאור עשיר של עלייה לרגל שלו לארץ הקודש שפורסם בלטינית בשנת 1601 ובהמשך תורגם לפולנית כ-"Podróż do Ziemi Świętej, Syrii i Egiptu 1582-1584" (הטיול לארץ הקודש, סוריה ומצרים 1582-1584). במהלך מסעו ביקר לא רק בארץ ישראל, אלא גם בסוריה, מצרים, כרתים, קפריסין, איטליה, ויוון. רוברט ברטון בעודו עוסק בנושא אש אלמו הקדוש כתב על מסע זה ב"" שלו: "רדזיוויליוס, הדוכס הפולוני, קורא לתופעה הזו, Sancti Germani sidus; ועוד אומר שהוא ראה את אותו הדבר לאחר בסערה, כשהפליג, 1582, מאלכסנדריה לרודוס".

בהיותו ברומא, הוא פגש את המטיף הישועי הפולני  והקרדינל הפולני , ששכנעו אותו להמיר את דתו מקלוויניזם לקתוליות, כפי שעשו מאוחר יותר אחיו האחרים, רבים על פי התעקשותו. הוא נודע גם בזכות חסויות התרבות והצדקה שלו. הוא היה המייסד של קלויסטרים רבים, בתי חולים וכנסיות. אחת מהקפלות בכנסייה הישועית בניאסוויז', שנוסדה על ידי מיקולאי קשישטוף, תהפוך למאוזוליאום של משפחת רדזיוויל, ששירת אותם במשך מאתיים וחמישים השנים הבאות. בניאסוויז', שהפכה למקום מושבו, הוא בנה גם טירה מבוצרת (כיום אתר מורשת עולמית בבלארוס). הוא היה פטרון של אמנים ומדענים; למשל הוא תמך בעבודותיהם של קרטוגרפים כמו תומאש מקוסקי.

## ראו גם
*שאול ואהל

## קישורים חיצוניים

## הערות שוליים

מיקולאי קשישטוף
קטגוריה:אצולה פולנית
קטגוריה:ילידי 1549
קטגוריה:נפטרים ב-1616
ג'ק אייקינס

**ג'ק אייקינס** (באנגלית: **Jack Aikins**; נולד ב-11 באוקטובר 2002) הוא שחיין אמריקאי, אלוף עולם (דוחה 2024) במשחה שליחים 4x100 מטר מעורב משולב ואלוף המשחקים הפאן-אמריקאיים (סנטיאגו 2023) במשחה ל-200 מטר גב.

## ביוגרפיה
אייקינס נולד וגדל באטלנטה, ג'ורג'יה, בנם של מורין ובראד אייקינס. יש לו שתי אחיות שחייניות מצטיינות. מתאמן באוניברסיטת וירג'יניה. 

### 2023
#### אלוף המשחקים הפאן-אמריקאיים
ב שנערכו בסנטיאגו, צ'ילה בסוף אוקטובר 2023 זכה ב-4 מדליות, 3 זהב ו-1 כסף. מדליות זהב במשחה ל-200 מטר גב בשיא משחקים חדש של 1:56.58 דקות, במשחה שליחים 4x100 מטר מעורב ובמשחה שליחים 4x100 מטר מעורב משולב לאחר ששחה בשלב המוקדמות. מדליית כסף במשחה 4x100 מטר חופשי.

### 2024
באליפות העולם שנערכה בדוחה, קטר בפברואר הוא זכה ב-3 מדליות, 1 זהב ו-2 ארד. מדליית זהב במשחה שליחים 4x100 מטר מעורב משולב לאחר ששחה בשלב המוקדמות, כשחיין ראשון הוא קבע בגב תוצאה של 53.49 שניות ומדליות ארד במשחה שליחים 4x100 מטר חופשי ו-4x100 מטר חופשי משולב לאחר ששחה גם בשניהם בשלב המוקדמות. נוסף לכף, הוא סיים במקום רביעי במשחה ל-200 מטר גב בתוצאה של 1:56.21 דקות ובמקום שמיני במשחה ל-100 מטר גב בתוצאה של 54.50 שניות, בשלב חצי הגמר הוא קבע תוצאה של 53.72 שניות.

### 2025
#### אלוף ארצות הברית
באליפות ארצות הברית שמהווה את המבחנים האמריקאים לאליפות העולם שנערכה באינדיאנפוליס, אינדיאנה בתחילת יוני 2025 הוא זכה בשתי מדליות, זהב וכסף. מדליית זהב במשחה ל-200 מטר גב בשיא אישי חדש של 1:54.25 דקות ומדליית כסף במשחה ל-100 מטר גב בתוצאה של 53.19 שניות.

## שיאים אישיים
### בריכה אולימפית
* 50 מטר גב: 24.81 שניות (2022)
* 100 מטר גב: 52.74 שניות (2024)
* 200 מטר גב: 1:54.25 דקות (2025)

## ראו גם

## קישורים חיצוניים

* ג'ק אייקינס, באתר Swimrankings

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:שחייני גב אמריקאים
קטגוריה:אלופי עולם בשחייה
קטגוריה:ג'ורג'יה: שחיינים
קטגוריה:אמריקאים שנולדו ב-2002
העולם שמח

"**העולם שמח**" הוא שיר שנכתב על ידי דני סנדרסון ואלון אולארצ'יק והולחן על ידי אפרים שמיר. השיר מופיע באלבומה השלישי של להקת כוורת ומבוצע על ידי חבר הלהקה, אפרים שמיר.

## רקע לכתיבת השיר ותוכנו
השיר נכתב במקור לשלישיית הגשש החיוור, אך הם לא הביעו עניין בשיר. בסופו של דבר נכנס השיר לאלבומה השלישי של כוורת. לדברי אולארצ'יק בראיון שנתן לרז שכניק "זה שיר שנכתב באירוניה גמורה, העולם שמח אבל למעשה אין לו סיבה לשמוח". לדברי אולארצ'יק באותו ראיון הוא לא אהב את השיר ולטעמו הסמבות והבוסנובות האותנטיות מברזיל הן הדבר האמיתי. השיר הולחן בסגנון הסמבה, סגנון שהתחיל להפוך לפופולרי בארץ באותה תקופה והתבסס על מעברים שבוצעו בהופעות הלהקה. בשיר יש קטע סמבה קצבי אשר לא אופייני למוזיקה שהלהקה ניגנה. בשיר מתארח המתופף אהרלה קמינסקי.

## גרסאות כיסוי

* בשנת 1996 הופקה בערוץ הילדים תוכנית מיוחדת לרגל יום העצמאות בשם "שרים לך" במסגרת התוכנית בוצע השיר בעיבוד מחודש, בביצועו של יהודה לוי ובהשתתפות ההרכב המוזיקלי "השכנים מת"א".

## קישורים חיצוניים
* 

## הערות שוליים

קטגוריה:שירים בעברית
קטגוריה:שירי כוורת
קטגוריה:שירים שנכתבו על ידי אלון אולארצ'יק
קטגוריה:שירים שנכתבו על ידי דני סנדרסון
קטגוריה:שירים שהולחנו על ידי אפרים שמיר
קטגוריה:שירים על אושר
קטגוריה:שירי סמבה
כתובות פמייתן ופניטריון

ממוזער|בסיס השיש ועליו שתי הכתובות
**כתובות פמייתן ופניטריון** הן שתי כתובות נפרדות, פיניקית ויוונית, החקוקות על אותו בסיס שיש שנמצא ב שמדרום ללרנקה, כתיון העתיקה, ב־1954. הכתובת הראשונה, הפיניקית, נחקקה ב־328 לפנה"ס, וכשלוש מאות שנה לאחר מכן, בסיס השיש הונח הפוך ונחקקה עליו הכתובת השנייה, היוונית; בין הכתובות אין קשר והן לא מהוות כתובת דו־לשונית. הבסיס מוצג עתה ב.

## כתובת פמייתן
ממוזער|הכתובת הפיניקית
הכתובת הפיניקית מזכירה את פמייתן, מלך כתי ואדיל, והוקדשה בשנת 34 למלכותו:

נוסח הכתובות דומה לנוסחי כתובות רבות אחרות מקפריסין. "סמל אז אש יתן ויטנא" משמעו "הפסל הזה אשר נתן והציב". שנת 34 למלך פמייתן מתוארכת, על בסיס עדויות אפיגרפיות והיסטוריוגרפיות הנוגעות לשלטונו על תמש, לסביבות 328 לפנה"ס.

בתקופה הקלאסית, הקדשות פיניקיות לפסלים נחקקו על בסיסי שיש לפסלים, אך הפסלים שהוצבו על הבסיסים שנמצאו אבדו; רק שרידים מהפסל על הפאה העליונה של בסיסי השיש מרמזים על החומר המקורי של הפסל, שיש או ברונזה. שרידי ברונזה בשקעים שעזרו לייצב את הפסל על הבסיס מרמזים שהפסל שהוקדש בכתובת זאת היה פסל ברונזה.

## כתובת פניטריון
ממוזער|הכתובת היוונית
אחרי שהבסיס נהפך, והצד העליון הפך לצד התחתון, נחקקה הכתובת היוונית על אותה פאה של הכתובת הפיניקית, בסוף המאה ה־1 לפנה"ס:

משמעות הכתובת היא: .

ההקדשה נעשתה לאישה מ"משפחה קיפרית עתיקה" שחברה לפיניקים שעברו הלניזציה. שמות הכוללים את הרכיב  (מהמלה πνυτός, במשמעות "חכם" בקירוב) נפוצים בקפריסין, הן בכתובות בכתב ההברתי ובכתב היווני האלפביתי, אך נדיר מאוד מחוץ לאי. שם הסב, סיליס, הוא שמי במקורו, ושם בנו ונכדו, אסקלפיודורוס, הוא שם יווני ותואם לתפקידם ככהני אסקלפיוס, המקביל לאשמון הפיניקי. חברי המשפחה שהחזיקו במשרות דתיות מילאו גם את תפקיד ה, הקשור בכוח צבאי, והאגורנומוס, המתועד בשתי כתובות מכתיון וידוע היטב מסלמיס, ואולי לקוח מהתפקיד הפיניקי "רב סרסרם" (ראש הסוכנים הכלכליים?) הידוע .

## מקדשי אשמון ואסקלפיוס?
הכתובת היוונית עשויה להעיד על מקדש פיניקי קדום לאשמון באזור בו התגלה בסיס השיש. ניתן להציע שהכתובת הפיניקית הקדישה פסל לאשמון במקדשו שבאזור אגמי המלח של לרנקה (בהם התגלו כלי אבן המזכירים את השם אשמון ומתוארכים למאה ה־4 לפנה"ס), הסמוכים לדרומולקסיה; אף שאין עדות ישירה לזיהוי אשמון עם אסקלפיוס בתקופה הקלאסית של קפריסין, סביר שאותו אזור שימש בתקופות שונות כמקדש לאל הרפואה, בשמות שונים. הכתובת היוונית מאשרת שמקדש אסקלפיוס (והיגיאיה) הוקם או מומן על־ידי אישהּ של פניטריון, ולכן ניתן להניח שהמקדש הפיניקי לאשמון נהרס או חרב בשל הזנחה, והוקם מחדש כמקדש לאסקלפיוס והיגיאיה.

## ראו גם
* כתובות מקדש אדיל
* הכתובות הדו־לשוניות מתמש
* רשימת כתובות כנעניות וארמיות

## קישורים חיצוניים

## הערות שוליים

פמייתן ופניטריון
קטגוריה:קפריסין: ארכאולוגיה
פמייתן ופניטריון
קטגוריה:כתיון
קטגוריה:ממצאים ארכאולוגיים מאבן
הפגזת אלג'יר

המונח **הפגזת אלג'יר** משמש לתיאור הפגזות שונות של העיר אלג'יר.
ג'ק פוסטר

**ג'ייקוב ג'ק פוסטר** (באנגלית: **Jacob Jack Foster**; נולד ב-6 בספטמבר 2000) הוא שחיין אמריקאי, אלוף עולם (דוחה 2024) במשחה שליחים 4x100 מטר מעורב משולב ואלוף המשחקים הפאן-אמריקאיים (סנטיאגו 2023) במשחה ל-100 מטר חזה ול-200 מטר חזה.

## ביוגרפיה
פוסטר מתאמן באוניברסיטת טקסס באוסטין בהדרכתו של אדי ריס. אחיו הצעיר, קרסון פוסטר, סגן אלוף העולם בשחייה.

### 2019
באליפות ארצות הברית שנערכה בסטנפורד, קליפורניה בתחילת אוגוסט 2019 הוא זכה במדליית ארד במשחה ל-200 מטר מעורב אישי בתוצאה של 1:59.15 דקות, אחרי ריאן לוכטה (1:57.76 דקות) ושיין קאסאס (1:58.83 דקות).

### 2022
#### מדליית זהב באליפות עולם (בריכת 25 מטר)
באליפות העולם (בריכת 25 מטר) שנערכה במלבורן, אוסטרליה בדצמבר אותה שנה הוא זכה במדליות זהב במשחה שליחים 4x200 מטר חופשי, לאחר ששחה בשלב המוקדמות. נוסף לכך, הוא סיים במקום שישי במשחה ל-400 מטר מעורב אישי בשיא איש חדש של 4:02.51 דקות.

### 2023
#### מדליית ארד באליפות ארצות הברית
באליפות ארצות הברית שנערכה באינדיאנפוליס, אינדיאנה בסוף יוני 2023 הוא זכה במדליית ארד במשחה ל-200 מטר חזה בתוצאה של 2:09.10 דקות, אחרי מאט פלון (2:07.71 דקות) וג'וש מת'ני (2:08.32 דקות).
#### אלוף המשחקים הפאן-אמריקאיים
ב שנערכו בסנטיאגו, צ'ילה בסוף אוקטובר אותה שנה הוא זכה ב-4 מדליות זהב, במשחה ל-100 מטר חזה (59.99 שניות), במשחה ל-200 מטר חזה (2:10.71 דקות), במשחה שליחם 4x100 מטר מעורב ובמשחה שליחם 4x100 מטר מעורב משולב.

### 2024
#### מדליית זהב באליפות עולם
באליפות העולם שנערכה בדוחה, קטר בפברואר הוא זכה במדליית זהב במשחה שליחים 4x100 מטר מעורב משולב לאחר ששחה בשלב המוקדמות. נוסף לכך, הוא סיים במקום רביעי במשחה ל-200 מטר חזה בתוצאה של 2:09.31 דקות, בשלב חצי גמר הוא קבע שיא אישי חדש של 2:08.78 דקות ועלה למשחה הגמר מהמקום הראשון ובמקום תשיעי במשחה ל-100 מטר חזה בשיא אישי חדש של 59.48 שניות.

## שיאים אישיים
### בריכה אולימפית
* 100 מטר חזה: 59.48 שניות (2024)
* 200 מטר חזה: 2:08.78 דקות (2024)
* 200 מטר מעורב אישי: 1:58.64 דקות (2022)
* 400 מטר מעורב אישי: 4:13.74 דקות (2021)
### בריכת 25 מטר
* 400 מטר מעורב אישי: 4:02.51 דקות (2022)

## ראו גם

## קישורים חיצוניים

* ג'ק פוסטר, באתר Swimrankings

קטגוריה:אמריקאים ילידי אריזונה
קטגוריה:שחייני חזה
קטגוריה:שחיינים אמריקאים
קטגוריה:אלופי עולם בשחייה
קטגוריה:אריזונה: שחיינים
קטגוריה:אמריקאים שנולדו ב-2000
האספה המחוקקת של אסאם

**האספה המחוקקת של ביהר** (בהינדי: **असम बंगाल विधानसभा**; באנגלית: **Assam Legislative Assembly**) היא בית המחוקקים המדינתי של אסאם.

## היסטוריה
הגוף המחוקק הראשון באסאם הוקם ב־1905, כהמועצה המחוקקת של מזרח בנגל ואסאם. ב־1909 היו במועצה זו 40 חברים, חמישה מהם ייצגו את אסאם. ב־1913 הוקמה מועצה מחוקקת נפרדת לאסאם בעלת 24 חברים, 13 שמונו על ידי המושל ו־11 נבחרים. ב-1919 חוקק חוק ממשלת הודו, 1919, שהגדיל את המועצה ל־53 חברים החל מאפריל 1921. 41 מהמושבים במועצה נבחרו על ידי מחוזות בחירה, ו־12 הנותרים מונו על ידי המושל, כשהם מתחלקים לשבעה בעלי תפקידים בממשל וחמישה ללא תפקידים נוספים. המועצה הייתה גוף קבוע שלא עמד לבחירות מלאות, אך כשליש בקירוב מחבריו עמדו לבחירה מדי שנה שלישית. ב־1935 חוקק הפרלמנט הבריטי את חוק ממשלת הודו, 1935, שקבע את נוהלי האספות המחוקקות במחוזות הודו הבריטית, ובו נקבע כי באסאם יהיה בית מחוקקים דו-ביתי, וכי בבית התחתון, האספה המחוקקת, יהיו 108 חברים, שחולקו לקבוצות: 47 מושבים כלליים (הינדואים) מהם הוקצו 7 לקאסטות נמוכות, 9 לשבטים ואזורים לא מפותחים, 34 למוסלמים, 1 לאירופאים, 1 לנוצרים הודים, 11 למייצגי תעשייה, מסחר, 4 למייצגי ארגוני עובדים, ו־1 לנשים.

בעקבות חלוקת הודו ב־1947 הועבר מחוז סילהט למזרח פקיסטן, דבר שהקטין את גודל האספה ל־71 חברים. במקביל, הוחלט על ביטול המועצה המחוקקת של אסאם ועם עצמאות הודו הייתה האספה לבית מחוקקים חד-ביתי. הבחירות הראשונות לאספה לאחר עצמאות הודו נערכו בבחירות הכלליות הראשונות בהודו ב־1952, והאספה הוחזרה ל־108.

ב־1963 פוצלה נאגאלנד מאסאם, ובעקות כך נגרעו שלושה חברים מהאספה. בעקבות מפקד אוכלוסין שנערך ב־1961, קבעה ועדת הבחירות של הודו מחוזות בחירה חדשים במדינה ב־1967, ומספר חברי האספה עלה ל־126.

ב־1972 הופרדו שני אזורים נוספים מהמדינה, מגהלאיה ומיזוראם, ומספר חברי האספה הורד ל־114. המספר הועלה חזרה ל־126 ב־1978 בעקבות מפקד אוכלוסין וצווי חלוקה מחדש של מחוזות הבחירה שנלוו אליו.

## משכן
ביולי 2023 נחנך משכן חדש לאספה.

## הרכב נוכחי
ההרכב הנוכחי של האספה המחוקקת של אסאם הוא האספה המחוקקת ה־15, שנבחרה ב־2021. בהרכב שולטת מפלגת העם ההודית (63) לצד שותפותיה ב. הקונגרס הלאומי ההודי (25) היא מפלגת האופוזיציה הרשמית.

האספה בוחרת את שבעת נציגי אסאם ברג'יה סבהה.

## קישורים חיצוניים

* 

* 

## הערות שוליים

אסאם
קטגוריה:אסאם
סרפד החולה

**סרפד החולה** (שם מדעי: *Urtica kioviensis*) הוא צמח רב-שנתי או צמח ביצות (helophyte) בן חלוף וצורב, נדיר מאוד ופגיע מסוג סרפד ממשפחת הסרפדיים. גדל בבתי גידול לחים (מעונות מוצפים עונתית בחורף, תעלות מים, נחלים וביצות עשירים בחומרים אורגנים) בעמק החולה. המין ידוע בישראל מאז תחילת המאה העשרים, ואז נחשב כמין בלעדי (אנדמי) לישראל ולעמק החולה וניתן לו השם המדעי: Urtica hulensis Feiribr. לימים התברר שתפוצתו העולמית משתרעת באירופה ללא רצף טריטוריאלי ממקור תפוצתו לישראל, מה שמעלה את ההשערה להפצה ארוכת טווח באמצעות ציפורים. מין זה נדיר, פגיע ומוגן בישראל אבל אינו בסכנת הכחדה עולמית.

## מאפיינים
ממוזער|סרפד החולה
סרפד החולה הוא צמח עשבוני רב-שנתי, חד-ביתי (בפרט פרחים זכריים גם פרחים נקביים) או לפעמים דו-ביתי (בפרט רק פרחים זכריים או רק פרחים נקביים), זקוף, גובהו 70 עד 100 ס"מ ובעל שערות דלילות, ארוכות, סמורות וצורבות.

בעל קנה-שורש אופקי מתפשט.

הגבעולים זקופים, והם מחורצים (מתולמים) או רְבוּעִים (בעלי 4 צלעות). הפטוטרות והלוואים קיימים.

הפטוטרות מוארכות והן כמעט שוות באורכן לטרפים או קצרות מהם. בכל מפרק, משני צידיו, ישנם רק 2 לוואים יושבים (בשונה מסרפד הכדורים וסרפד צורב להם 4 לוואים קרומיים). הלוואים ירוקים, (לא קרומיים) קטנים וקצרים בהרבה מהפטוטרת, אורכן עד 15 מ"מ, כל לוואי מורכב משני עלעלים מאוחים. הלוואים דמוי ביצה עד מעוגלים, בסיסם כמעט דמוי לב, וקודקודם בעל שתי אונות זעירות.

העלים נגדיים, פשוטים, דמוי-ביצה, ואורכם לא יותר מ-12 ס"מ ורוחבם עד 8 ס"מ. העלים בעלי שערות צורבות או גם בעלי שערות פשוטות, צבעם ירוק מבריק, בסיסם כמעט דמוי לב או מעוגל, והם משוננים גס ולא אחיד. קודקוד העלה מוארך ומסתיים בשן צרה דמוית אזמל, שאורכה 1 עד 3 ס"מ, ואורכה גדול פי 2 או יותר משאר שיני העלה.

התפרחות חד-מיניות (זכריות או נקביות) או דו-מיניות (זכריות וגם נקביות) על אותה תפרחת על אותו פרט או על פרט אחר. התפרחות חיקיות (שניים בכל חיק של עלה), דמויות שיבולת רפה (עגילים, catkins) וירוקות.

התפרחות הזכריות קצרות מהפטוטרות שמחיקן הן יוצאות. והן נושאות פרחים רבים, צפופים זעירים מאוד וירקרקים. ציר התפרחת חסר כנפיים קרומיות (לעומת סרפד קרומי שלו יש מלל מכונף לאורך הציר).

התפרחות הנקביות, דמויות עגיל, קצרות מאוד, ללא הרחבה של הציר, התפרחות הנקביות קצרות מאוד, עם ציר כפוף מכוסה זיפים במפרקים; הפרחים קטנים מאוד ואורכם 0.75 מ"מ.

הפרחים החד-מיניים, ללא חפים, עם עטיף ירוק בן 4 עלי עטיף.

הפרחים הזכריים רבים, גודלם מ"מ אחד ויושבים רק בצדו העליון של הציר. והם בעלי 4 אבקנים, שערוכים מול עלי עטיף שווים ועם שריד של שחלה מנוונת שהתפתחותה ראשונית. העטיף מכוסה בשערות או בזיפים.

הפרחים הנקביים, מכוסים בזיפים, כמעט יושבים, גודלם 1.5 מ"מ, עם 4 עלי עטיף מהם 2 חיצוניים קטנים בהרבה מהפנימיים; השחלה אחת ובעלת צלקת יושבת (ללא עמוד שחלה).

הפרי הוא אגוזית פחוסה במקצת, מוארכת, כלואה בתוך עטיף משתייר ושעיר.

העלווה מתחילת פברואר עד סוף נובמבר. הפריחה מסוף מאי עד סוף ספטמבר. פרי ירוק מצוי מסוף יוני, פרי בהפצת הזרעים מסוף ספטמבר ועד סוף נובמבר.

## קישורים חיצוניים

## הערות שוליים

קטגוריה:סרפדיים
Virtuality

ממוזער|מערכת ה-1000CS של Virtuality אשר פותחה במקור בשנת 1991 והכילה התקן ראש ובקר ג'ויסטיק.
**Virtuality** היו מכונות מציאות מדומה שנוצרו על ידי חברת Virtuality Group, ונמצאו בעיקר במשחקיות וידאו בתחילת שנות ה-90. המכונות של Virtuality אפשרו לשחקנים לשחק במשחקי מציאות מדומה בזמן אמת באמצעות התקן ראש מציאות מדומה סטריאוסקופי, ג'ויסטיקים, התקני מעקב ורכיב רשת אשר אפשר לקחת חלק במשחק מרובה שחקנים במקרים בהם שתי מכונות הוצבו זה לצד זה.

מערכת ה־Virtuality 1000SU VR הושקה בשנת 1990. בתחילה היו שני סוגי מכונות - בסוג האחד השחקן היה יכול לשחק בזמן שהוא עומד ובסוג השני השחקן היה יכול לשחק בזמן שהוא יושב. התקן הראש בשני המכונות הכיל שני מסכי LCD עבור כל עין, כל אחד ברזולוציה של 372x250. ההתקן הראש כלל גם אוזניות, ארבעה רמקולים ומיקרופון.

באמצע שנות התשעים הוקם בתל אביב מתחם ראשון של מציאות מדומה שנקרא VR. הוא היה ממוקם בשער 1 בדיזנגוף סנטר והכיל מספר מכונות של חברת Virtuality.

העניין במכונות המציאות מדומה של Virtuality דעך בסופו של דבר עם הדעיכה בפופולריות של משחקיות הווידאו לטובות משחקי וידאו במחשבים ביתיים ובקונסולות הווידאו. החברה ניסתה לפתח מערכות מציאות מדומה ביתית אך המאמצים לא צלחו והחברה פשטה את הרגל לסוף בשנת 1997.

## משחקים
### משחקים במערכת ה-1000CS
טקסט=Screenshot of the Virtuality Dactyl Nightmare VR game showing several checker board platforms rendered in flat shaded polygons. A green pterodactyl flies overhead having just released a player avatar.|ממוזער|המשחק "Dactyl Nightmare"
ארבעה משחקים פותחו עבור מערכת ה-1000CS:
* **Dactyl Nightmare** - משחק ירי בגוף ראשון מרובה שחקנים בו השחקנים הכולל עולם שמכיל מספר פלטפורמות בו השחקנים מתחרים זה בזה כאשר הם צריכים לירות ביריב או לגנוב את הדגל של היריב. כל העת ישנו פטרודקטיל שעף מעל לשחקנים ומדי פעם צונח למטה על מנת לנסות לקחת עימו שחקנים שלא היו זהירים. השחקנים מיוצגים על ידי אווטרים אנושיים תלת־ממדיים מופשטים.
* **Grid Busters** - משחק יריות בין רובוטים.
* **Hero** - משחק פאזל.
* **Legend Quest** - הרפתקאות בעולם פנטזיה.

### משחקים במערכת ה-1000SD
* **Battlesphere** - משחק קרב בחלל.
* **Exorex** - משחק קרב מרובה שחקנים בין רובוטים (שוחרר במקור תחת השם "Heavy Metal").
* **Total Destruction** - משחק מרוץ מכוניות.
* **VTOL** - סימולטור מטוס תקיפה מסוג Harrier jump jet.
* **Flying Aces** - סימולטור קרבות אוויר בין מטוסי דו-כנפיים.

### משחקים במערכת ה-2000 Series
* **Buggy Ball** - משחק כדורגל אותו משחקים באמצעות מכוניות בסגנון המשחק רוקט ליג.
* **Dactyl Nightmare SP**
* **Dactyl Nightmare 2**
* **Zone Hunter** - משחק ירי בגוף ראשון על בסגנון המשחק Virtua Cop.
* **Pac-Mac VR**
* **Shoot for Loot** - משחק מציאות מדומה בו השחקן מתחרה בשחקן אחר במיני-משחקים שונים.
* **Missile Command** - גרסת מציאות מדומה למשחק הארקייד הקלאסי.
* **Ghost Train** - משחק רכבת הרים.
* **Virtuality Boxing** - משחק אגרוף.
* **Sphere** - משחק אשר בו השחקן שולט בטנק ועליו לגנוב את הדגל של היריב.
* **X-Treme Strike** - משחק לחימה בחלל.

## קישורים חיצוניים
* סרטון ביוטיוב אודות Virtuality

## הערות שוליים

קטגוריה:מציאות מדומה
קטגוריה:משחקי יריות ממוחשבים (גוף ראשון)
קטגוריה:משחקי ארקייד
קטגוריה:משחקי וידאו משנת 1991
קטגוריה:משחקי מציאות מדומה
הפגזת אלג'יר (1784)

**הפגזת אלג'יר ב-1784** הייתה סדרת הפגזות של העיר אלג'יר על ידי מדינות אירופאיות שהתרחשה בין 12 ל-21 ביולי 1784. צי ספרדי-נפוליטני-מלטזי-פורטוגלי משותף בפיקודו של האדמירל הספרדי אנטוניו ברצלו הפגיז את העיר, שהייתה הבסיס העיקרי של הקורזארים הברבריים, במטרה לאלץ את העיר להפסיק את פעילותם. הזו הייתה הפגזה שנייה בעקבות מתקפה דומה בשנה הקודמת. ההפגזה הייתה חלק מקמפיין ממושך של מעצמות אירופאיות ובהמשך גם ארצות הברית לעצור את הפשיטות של שודדי ים ברברים על ספינות סוחר מערביות לשם מכירת אנשי הצוות כעבדים ברחבי העולם הערבי והאימפריה העות'מאנית.

באוגוסט 1783, בתגובה למעשי פיראטיות שיצאו מהעיר, צי ספרדי בהשתתפות מלטזית בפיקודו של אנטוניו ברצלו הפגיז את אלג'יר במשך 8 ימים. המבצע הצבאי הסתיים בכישלון עם כמה נפגעים, הוצאה עצומה של תחמושת וללא השפעה מדינית. תומכי המבצע ביצעו תעמולה כדי להציג את המתקפה כהצלחה, אך היא גרמה רק לנזקים קלים והיא ותוארה על ידי בית המשפט הספרדי כ"פסטיבל יקר מידי של זיקוקים וארוך מדי עבור מעט הבידור שהוא סיפק למורים".

בתגובה, בספטמבר 1783 חמישה פריבטרים אלג'יריים תפסו שתי ספינות סוחר ספרדיות ליד פאלמוס (Palamós) בספרד כמחווה של התרסה. הגנות אלג'יר תוגברו במבצר חדש של 50 תותחים, באנטוליה גויסו 4,000 חיילים מתנדבים טורקים, ונשכרו יועצים אירופאים לסייע בבניית הביצורים והסוללות. בנוסף, לפחות 70 כלי שיט הוכנו להדוף את הספרדים, ופרס של אלף זהב הוצע על ידי ה-דיי לכל מי שיכבוש ספינה מהצי התוקף.

## לקריאה נוספת

* 


## הערות שוליים

קטגוריה:עבדות
קטגוריה:אלג'יריה: היסטוריה
קטגוריה:אלג'יריה: היסטוריה צבאית
קטגוריה:הצי המלכותי הבריטי: קרבות ומבצעים
קטגוריה:פעולות צבאיות נגד העבדות
כתובת קווינטוס מרקיוס התלת-לשונית

**כתובת קווינטוס מרקיוס** היא כתובת תלת־לשונית לטינית־יוונית־פונית על חפץ אבן שנמצא בסוף המאה ה־19 בקרבת  (מדרום־מערב לקרתגו), ומתאורך לאמצע המאה ה־1 לפנה"ס.

הכתובת נכתבה על משקוף אבן, או בסבירות גבוהה יותר מזבח אבן, המעוטר בבליטות  בחלקו העליון והתחתון. הכתובת פורסמה . הכתובת נמצאת כעת בלובר.

## הכתובת
תוכן הכתובת הוא:

משמעות הכתובת לפי שורות היא:
:
אורך הפער בשורה הראשונה בלטינית מרמז שבחלק שלא שרד נכתב שם האב. השורה השלישית מעלה קשיים: הקיצורים המופיעים בה ("") עשויים לציין תאריך, אך לא יכולים להתפרש כשמות השופטים עבדמלקרת ואדונבעל (ששנת כהונתם היא תאריך הכתובת, בחלק הפוני; ייתכן שהם היו  ביישוב שכן).

הכתובת היוונית מציינת את שם המקדיש, אחריו שם נוסף – הרקליידס, ובחלק שלא שרד משוחזרת המלה ἰατρός, "רופא". אולם, השם הרקליידס מקביל לשם הפיניקי עבדמלקרת; עובדה זאת הופכת שחזור כגון "ἄρχοντος" – שיקיים הקבלה בין החלק היווני לחלק הפוני – אפשרית, אף שהדבר לא מסביר את הופעת שמו של שופט אחד בלבד והיעדרו של השני (אדונבעל), ולכן סביר יותר שהרקליידס היה אבי מציב הכתובת (והדבר תואם את מבנה הכתובות היווניות המסורתי).

תחילת השורה הפונית הראשונה איננה משוחזרת בוודאות; זין ותו בגרסה זאת של הכתב הפוני/נאו־פוני דומות ביותר, דבר המאפשר לשחזר "[המזבח ז]ת" (המזבח הזאת, בנקבה) או "[המזבח א]ז" (המזבח הזה, בזכר). שתי האותיות האחרונות של השם "אדנבעל" ככל הנראה חסרות.

היעדר האות H בתעתוק הלטיני לשם פרוטומקכוס/פרוטומקוס מסייע לתארך את הכתובת: נישופיות עיצורים החלה להיות מובחנת בלטינית בערך בימי יוליוס קיסר וקיקרו, ולכן, הגם שהמעבר מחוסר הבחנה להבחנה היה הדרגתי, סביר לתארך את הכתובת לאמצע המאה ה־1 לפנה"ס. הכתב הפיניקי בכתובת הוא בתווך בין השלב הפוני לשלב הנאו־פוני, בין חורבן קרתחדשת לתחילת התקופה הנוצרית. התעתיק הפיניקי של השמות הזרים ללא סיומת  (קווינטוס כ"קֻיְנְטֶא" ומרקיוס כ"מַרְקִי"); ה־K הלטינית וה־Κ היוונית מתועתקות בקוף פונית, וה־T הלטינית וה־Τ היוונית מתועתקות בטית פונית.

כתובות דו־לשוניות ואף תלת־לשוניות של רופאים אינן נדירות באפריקה ובאזורים אחרים העולם העתיק.

## ראו גם
* כתובת אשמן מארח התלת־לשונית
* רשימת כתובות כנעניות וארמיות

## לקריאה נוספת

* Attilio Masstino, Raimondo Zucca, "La naissance de la culture épigraphique latine en Africa", in: Fantar, M. H. (ed.), *Débuts de l'écriture au Maghreb*, Casablanca, 2004, pp. 201–202
* 


## הערות שוליים

קווינטוס מרקיוס התלת-לשונית
קווינטוס מרקיוס התלת-לשונית
קווינטוס מרקיוס התלת-לשונית
קווינטוס מרקיוס התלת-לשונית
קטגוריה:ממצאים ארכאולוגיים מאבן
קטגוריה:מוזיאון הלובר: עתיקות
קטגוריה:תוניסיה: היסטוריה